
E L Ő T E R J E S Z T É S

Balatonvilágos Község Önkormányzat Képviselő-testületének

2026. szeptemberi soros, nyílt ülésre 

Tárgy: KAP-RD43-1-25 számú, Külterületi utak felújítása Balatonvilágoson projekt műszaki ellenőri feladatok ellátására beérkezett árajánlatok elbírálása, kapcsolódó Megbízási szerződés-tervezet elfogadása
Előterjesztő: Takács Károly polgármester 
Előkészítette: Siófoki Közös Önkormányzati Hivatal Balatonvilágosi Kirendeltség
Tisztelt Képviselő-testület!
Balatonvilágos Község Önkormányzat Képviselő-testülete az 50/2025.(III.26.) számú határozatával döntött a Közös Agrárpolitika Külterületi utak fejlesztése (KAP-RD43-1-25) pályázat benyújtásáról. A Támogatási okirat szerint Balatonvilágos Község Önkormányzata 139 759 434 Ft vissza nem térítendő támogatásban részesült.
Szilárd burkolatú út tervezése:
· 050/49 hrsz.-ú ingatlanon 506 fm hosszban,

· 050/5 hrsz.-ú ingatlanon 330 fm hosszban,

· 055 hrsz.-ú ingatlanon 135 fm hosszban.

Sárrázó létesítése:

· 041/1 hrsz.-ú úton 1 db, kb. 50 fm hosszban, melyből 22 fm szilárd burkolatú,

· 045 hrsz.-ú úton 1 db, kb. 50 fm hosszban, melyből 22 fm szilárd burkolatú,

· 044/8 hrsz.-ú úton 2 db, egyenként kb. 50 fm hosszban, melyből 22 fm szilárd burkolatú,

· 046/19 hrsz.-ú úton 1 db, kb. 50 fm hosszban, melyből 22 fm szilárd burkolatú,

· 054/92 hrsz.-ú úton 1 db, kb. 50 fm hosszban, melyből 22 fm szilárd burkolatú,

· 054/187 hrsz.-ú úton 1 db, kb. 50 fm hosszban, melyből 22 fm szilárd burkolatú.
A projekt közbeszerzési eljárásának megindítása előtt szükséges egy projektszervezet létrehozása, melynek tagja a műszaki ellenőr.

Emiatt árajánlatkérők kerültek kiküldésre az alábbi vállalkozások részére a műszaki ellenőri feladatok elvégzése tárgyában:
1. MTH Workshop Kft.(8200 Veszprém, Mester utca 1.)
2. Konstruktív Mérnöki iroda Kft. (8200 Veszprém, Radnóti tér 2. III. em. 76.)
3. KTG Aqua Kft. (8200 Veszprém, Rómer Flóris utca 56.)
A vállalkozók közül megkeresésünkre mindhárom megküldte árajánlatát az alábbiak szerint:

	Vállalkozó
	Nettó
	Áfa
	Bruttó

	MTH Workshop Kft. 
	1.400.000 Ft
	378.000 Ft
	1.778.000 Ft

	Konstruktív Mérnöki iroda Kft.
	1.250.000 Ft
	337.500 Ft
	1.587.500 Ft

	KTG Aqua Kft.
	1.420.000 Ft
	383.400 Ft
	1.803.400 Ft


A legkedvezőbb ajánlatot Konstruktív Mérnöki iroda Kft. (8200 Veszprém, Radnóti tér 2. III. em. 76.) adta bruttó 1.587.500 Ft összegben. 

Balatonvilágos Község Önkormányzata és Intézményeire vonatkozó Beszerzési szabályzat VI. fejezet 3.3. k) pontja szerint „Az Árajánlatot kérő köteles az árajánlatokat azonos tartalommal összehasonlítani, a legalacsonyabb ellenszolgáltatást tartalmazó vagy az összességében legelőnyösebb árajánlatot választani.” 

A bíráló bizottság megvizsgálta a beérkezett árajánlatokat, melyeket formai és tartalmi szempontból megfelelőnek talált, és javasolja a Képviselő-testületnek a legkedvezőbb, Konstruktív Mérnöki iroda Kft. által benyújtott bruttó 1.587.500,- Ft összegű ajánlat elfogadását. A bírálati jegyzőkönyv az előterjesztés mellékletét képezi. 

Javasolom elfogadásra Konstruktív Mérnöki iroda Kft. bruttó 1.587.500,- Ft összegű ajánlatát. A döntés végrehajtásához szükséges előirányzatból bruttó 1.397.593,- Ft önerőként rendelkezésre áll az önkormányzat 2026. évi költségvetésében a 062020 Településfejlesztési projektek és támogatásuk kormányzati funkción, a további 189.907,- Ft önerő az önkormányzat 2026. évi módosított költségvetésében biztosításra került a szintén a mai ülésen tárgyalt költségvetés módosítással a 062020 Településfejlesztési projektek és támogatásuk kormányzati funkcióra a működési tartalék terhére. 
Javasolom továbbá a Megbízási szerződésben foglaltak jóváhagyását, aláírására a polgármester és a jegyző felhatalmazását. A Megbízási szerződés az előterjesztés melléklete.

Kérem, a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2026. szeptember

Takács Károly

polgármester

Határozati javaslat
Balatonvilágos Község Önkormányzat Képviselő-testülete megtárgyalta „KAP-RD43-1-25 számú, Külterületi utak felújítása Balatonvilágoson projekt műszaki ellenőri feladatok ellátására beérkezett árajánlatok elbírálása, kapcsolódó Megbízási szerződés-tervezet elfogadása” tárgyú előterjesztést és az alábbi határozatot hozza:
A Képviselő-testület elfogadja a KAP-RD43-1-25 számú, Külterületi utak felújítása Balatonvilágoson projekt műszaki ellenőri feladatok ellátására beérkezett árajánlatok közül a legkedvezőbb, Konstruktív Mérnöki iroda Kft. által benyújtott bruttó 1.587.500,- Ft összegű ajánlatot. A kiadási előirányzat önerőként rendelkezésre áll az önkormányzat 2026. évi költségvetésében a 062020 Településfejlesztési projektek és támogatásuk kormányzati funkción.
A képviselő-testület egyidejűleg elfogadja a Megbízási szerződésben foglaltakat, annak aláírására felhatalmazza a polgármestert és a jegyzőt.

Felelős: Takács Károly polgármester

